පාසල් සිසුන් ඉලක්ක කර බෙදාහැරීම සඳහා මත්පෙති රැගෙන ආ පුද්ගලයින් තුන්දෙනෙකු කටුනායක ගුවන් තොටුපලේදී ඊයේ අත්අඩංගුවට ගෙන තිබෙනවා.ඊට අමතරව ගබ්සා පෙති සහ මිල අධික විදේශීය මත්පැන් බෝතල් තොගයක් ද ඔවුන් රැගෙනවිත් ඇති බවයි පොලීසිය සඳහන් කළේ.ශ්‍රී ලාංකිකයෙකු සහ තවත් ඉන්දීය ජාතිකයන් දෙදෙනෙකු මෙලෙස අත්අඩංගුවට ගෙන ඇති අතර ඔවුන් ඉන්දියාවේ චෙන්නායි නුවර සිට මේවා රැගෙනවිත් තිබෙනවා.මත්වීම සඳහා භාවිතා කරන ඖෂධ කරල් 5000 කට අධික සංඛ්‍යාවක්, ගබ්සා පෙති 2100 ක් සහ මත්පැන් බෝතල් 93 ක් මොවුන්ගේ ගමන් මළුවල තිබී රේගු භාරයට ගනු ලැබුවා.